laion/Wikipedia-Exotic huggingface dataset:
מחלף קסם

מחלף קֶסֶם הוא אחד המחלפים הגדולים בישראל. הוא נמצא מצפון-מערב לראש העין. המחלף הוא מפגשם של כביש 5 (חוצה שומרון), כביש 6 (חוצה ישראל) וכביש 444. נקרא על שם היישוב הסמוך כפר קַאסֵם. מיקום המחלף נקבע בתמ"א 3 (תוכנית מתאר ארצית לדרכים), שנערכה ב-1976, כחלק מתכנון כביש 6 וכביש 5. התכנון המפורט של המחלף בוצע על ידי חברת כביש חוצה ישראל בתחילת שנות ה-90. החברה גם ניהלה את הפקעת הקרקעות להקמת המחלף. עד הקמת המחלף היה במקום צומת, בשם "צומת קסם", בין כביש 444 לכביש 5. הצומת נחנך ב-6 באוגוסט 1987, עם השלמת סלילת קטע כביש 5 ממחלף מורשה עד לצומת זה. הקמת המחלף החלה על ידי חברת סולל בונה בשנת 1996, כהכנה לסלילת כביש 6. קטע קטן של המחלף נפתח לתנועה באוגוסט 1998. ב-22 בדצמבר 1998 נפתח שלב א' של המחלף שכלל העברת כביש 5 ב-5 גשרים, באורך כולל של כ-1,500 מטרים, ובהם הגשר הארוך ביותר במדינה, שאורכו כ-740 מטר. זאת לטובת פינוי התוואי מתחת לכביש 5 לטובת סלילת כביש 6. הקמת הגשר ערכה כשנה והוא נבנה בשיטת המקטעים, המוכנים מראש, המודבקים אחד לשני באמצעות מנוף מיוחד המתקדם על פני הגשר עם הקמתו. הגשר נחנך תחילה חלקית כשהתנועה לשני הכיוונים התנהלה על נתיבי תנועה באותו מסלול. חלקו השני של הגשר נחנך במרץ 2001. ביולי 2002, נפתח גשר נוסף במחלף שהעתיק את התנועה של כביש 444 אל מעל כביש 6, וכן תוואי חדש של כביש 444 באורך 1 ק"מ. באוקטובר 2002 הושלם מבנהו הנוכחי של המחלף עם פתיחתו לתנועה של כביש 6. באפריל 2024 נחנכה פנייה ישירה מכביש 6 דרום לכביש 5 מערב, במקום הפנייה דרך צומת מרומזר במפגש עם כביש 444. ייחודו של המחלף הוא שהתנועה בשני הכבישים הראשיים העוברים בו, כביש 5 וכביש 6, מתנהלת ברציפות ללא רמזורים, בדומה למחלף גנות בו יש תנועה רציפה בכביש 1 ובכביש 4, אך בשונה ממנו, חלק מהמעבר בין הכבישים הללו, וכן המעבר אל ומכביש 444 מתבצע באמצעות רמזורים. במחלף מספר גשרים שאחד מהם (בתוואי כביש 5) הוא באורך 740 מטר, והיה הארוך ביותר בישראל עד שנת 2008, עת הסתיימה הקמתו של גשר הרכבת מעל עמק איילון שהפך לגשר הארוך ביותר במדינה, שאורכו כ-1.2 קילומטרים. מחלף קסם הוא אחד המחלפים הבודדים בישראל בהם קיים בנוסף למפגש כבישים בין עירוניים גם מפגש של מסילות רכבת: במחלף נפגשות המסילה המזרחית ומסילת הירקון, שגם מסתיימת במחלף. כמו כן, בסמוך למחלף נמצאות שתי תחנות רכבת: ראש העין – צפון, הפעילה מאז 2003, וראש העין דרום, שאינה פעילה כתחנת נוסעים מאז 2003 ותשוב לפעול בשנת 2026, עם חידוש שירות הנוסעים במסילה המזרחית. מדיה וקבצים בנושא מחלף קסם בוויקישיתוף הנריק רוסטוביץ ובתיה שורר, הקסם של מחלף קסם – Arnona מגזין נדל"ן ומיסוי קיצור תולדות הכביש, באתר הארץ, 28 בינואר 2003 דליה פלג, "כביש חוצה שומרון ־ חוצה העם" זעקו מפגיני מפ"ם בטקס חנוכת הכביש, מעריב, 7 באוגוסט 1987 סולל בונה הרוויחה יותר מכל האחרות יחד, באתר גלובס, 7 בספטמבר 1998 חלק מחלף קסם של כביש חוצה ישראל נפתח לתנועה, באתר גלובס, 17 באוגוסט 1998 מחלף קסם ייחנך ביום ג', באתר גלובס, 21 בדצמבר 1998 הוחל בהקמת גשר המקטעים של מחלף קסם - שיהיה הארוך ביותר במדינה, באתר גלובס, 5 בינואר 1998 מאת דוד חיון, ‏השלב הראשון של כביש חוצה ישראל, נחשונים-אייל, ייפתח לתנועה בעוד כשנה, באתר גלובס, 3 בינואר 2001 גל ניסים, ‏נפתחו 4 קטעים מכבישי רוחב המשתלבים בחוצה ישראל, באתר גלובס, 14 ביולי 2002 דליה טל, ‏נפתח הקטע הראשון בחוצה ישראל, באתר גלובס, 4 באוגוסט 2002 איציק וולף, נחנכה יציאה ישירה מכביש 6 לכביש 5 מערב, באתר News1 מחלקה ראשונה, 2 באפריל 2024
Twenty Eight

Twenty Eight הוא סינגל של הזמר הקנדי דה ויקנד. השיר הוקלט באולפני Site Sound ומוקסס באולפני ליברטי בטורונטו. המפיקים דוק מקיני ואילנג'לו השתתפו בכתיבת השיר וניגנו בכל הכלים בשיר. השיר הוא אחד משלוש רצועות הבונוס שנכללו בסוף שלושת הדיסקים באלבום האוסף של דה ויקנד משנת 2012,‏ Trilogy. השיר יצא לאור כסינגל השני מתוך האלבום ב-13 בנובמבר 2012 כסינגל דיגיטלי על ידי חברות התקליטים XO וריפבליק רקורדס. הווידאו קליפ של "Twenty Eight" הוקרן בבכורה ב-13 בפברואר 2013 בערוץ ה-Vevo של דה ויקנד ביוטיוב. הקליפ בוים על ידי הצלם והבמאי נאביל אלדרקין. מאז צאתו, הווידאו קליפ זכה ללמעלה מ-10 מיליון צפיות. סרטון השיר "Twenty Eight" באתר יוטיוב Trilogy (תקליטור). The Weeknd. Republic Records. 2012. 3719793.{{cite AV media notes}}: תחזוקה - ציטוט: others in cite AV media (notes) (link) Aspray, Benjamin (19 בנובמבר 2012). "The Weeknd: Trilogy". PopMatters. נבדק ב-19 בנובמבר 2012. {{cite web}}: (עזרה) "Twenty Eight - Single". iTunes. נבדק ב-19 באוגוסט 2013. {{cite web}}: (עזרה) "Twenty Eight" – via iTunes.
מכינות קדם-צבאיות דרך ארץ

רשת המכינות הקדם-צבאיות דרך ארץ הן מכינות קדם צבאיות השוכנות בנגב. המכינות הוקמו על ידי יונתן קישינובסקי ועו"ד אבי כהן. המכינה הראשונה שקמה הייתה בשנת 2011 בכפר הנוער ניצנה. התוכנית קמה במטרה לגשר על פערי החברה הישראלית ולהקים מכינות לכלל קצוות החברה כדי לגייס נערים מהפריפריה שאינם חשופים לתוכניות של מכינות קדם-צבאיות. המטרה להקים מכינות חצי שנתיות הייתה כדי שהחניכים יתגייסו בשנת הגיוס המקורית שלהם בלי צורך בדחיית שירות נוספת. לכל אחת מהמכינות מגיעים כ-40 חניכים מדי שנה. מכינות "דרך ארץ" מאפשרות לבני נוער מקצוות החברה הישראלית (תושבי ערים, כלל הזרמים היהודיים, עולים חדשים, כפרי נוער ופנימיות, עיירות פיתוח, מושבים, קיבוצים) להשתתף בחוויה משמעותית טרם הגיוס. עיקר התכנית מתנהלת סביב חיים בקבוצה וערכים בה, סדרות שטח ומסעות להכרת הארץ, לימוד מגוון (יהדות, חברה, היסטוריה ועוד) הכנות פיזיות ומנטליות לצה"ל ומעורבות בחיי הקהילה במושבים השונים. בתקופה זו קיים פוטנציאל לגבש את הזהות האישית והחברתית של כל חניך. המסגרת מלווה את בני הנוער בתהליך העצמה קבוצתי ואישי. התוכניות מתנהלות באופי משפחתי שבו החניכים נשארים יחד ויוצאים בחלק מסופי השבוע. יצירת שינוי משמעותי בחיי החניכים. מסוגלות לעמוד בכל מטרה שיציבו לעצמם. שינוי אשר ייצור חברה ישראלית מלוכדת. המכינה הקדם צבאית שבניצנה נפתחה בשנת 2011 תחת עמותת דרך ארץ והסוכנות היהודית. המכינה היא מכינה מעורבת לבנים ולבנות. המכינה מתקיימת בקהילה החינוכית ניצנה על שם אריה לובה אליאב, הממוקמת 70 קילומטרים מבאר שבע. קיום המכינה בניצנה נבעה מהרצון למימוש חזון הפרחת השממה בנגב והבאת החניכים לסביבה מיוחדת בלב המדבר. המכינה הוקמה בשנת 2015 כמכינה עצמאית במושב החקלאי כמהין. המכינה לוקחת חלק בחיי הקהילה והחקלאות במושב. המכינה הוקמה בשנת 2017 ביישוב אשלים. תוכנית המיועדת למשוחררים טריים בני 20–25 אחרי שירות צבאי\לאומי. העבר - בירור הזהות, זיהוי תכונות אישיות ועיבוד חוויות השירות. ההווה - למידת נושאים של "מבוגרים": התנהלות כלכלית, חיפוש עבודה, מילואים, זוגיות וכו'. העתיד - מטרות ויעדים אישיים ארוכי טווח ויצירת תוכניות אישיות, הכוונה בעולם המקצועי והאקדמי, חשיפה לעולמות האקטיביזם. תוכנית בשיתוף פעולה עם מרכז צעירים רמת הנגב המיועדת למשוחררים בני 20–23 המשלבת עיסוק בחינוך (פורמלי ובלתי פורמלי), חיי קבוצה צעירה ולימודי העשרה מגוונים. אתר האינטרנט הרשמי של מכינות דרך ארץ מכינות דרך ארץ, בדף הפייסבוק למה שהמפעל המדהים הזה יהיה פתוח רק לחזקים?, באתר מקור ראשון, 5 בדצמבר 2018
The Zone

The Zone הוא סינגל של הזמר הקנדי דה ויקנד בהשתתפות הראפר הקנדי דרייק. השיר יצא במקור בשנת 2011, כחלק מתוך המיקסטייפ Thursday, ויצא מאוחר יותר כסינגל השלישי מתוך אלבום האוסף של דה ויקנד, Trilogy, משנת 2012. השיר יצא לאור כסינגל דיגיטלי ב-16 בנובמבר 2012, על ידי חברות התקליטים XO וריפבליק רקורדס. השיר הוא שיתוף הפעולה הראשון בין דה ויקנד לדרייק. הווידאו קליפ של "The Zone" הוקרן בבכורה ב-7 בנובמבר 2012 בערוץ היוטיוב של דה ויקנד ובוים על ידי דה ויקנד עצמו. מאז צאתו, נצפה הקליפ למעלה מ-80 מיליון פעמים ביוטיוב. הקליפ כולל גרסה שונה מגרסתו של השיר באלבום. בגרסת הקליפ לשיר, הוסר הבית השני של דה ויקנד והוחלף בבית של דרייק, שהיה לבית השלישי בגרסה המקורית. הפזמון השני ארוך יותר גם הוא וכולל צליל נוסף של מיתרים. ישנם גם שינויים קלים אחרים, כמו האאוטרו של השיר. "The Zone (feat. Drake) - Single". iTunes. אורכב מהמקור ב-2 ביוני 2014. נבדק ב-16 בנובמבר 2017. {{cite web}}: (עזרה)תחזוקה - ציטוט: bot: original URL status unknown (link) "The Weeknd (Ft. Drake) – The Zone". genius.com. נבדק ב-16 בנובמבר 2017. {{cite web}}: (עזרה) "Music Video: The Weeknd ft. Drake – The Zone". highsnobiety.com. נבדק ב-16 בנובמבר 2017. {{cite web}}: (עזרה) "The Zone" – via iTunes.
הספרייה והמוזיאון הנשיאותיים על שם ויליאם מקינלי

הספרייה והמוזיאון הנשיאותי על שם ויליאם מקינלי הם הספרייה והמוזיאון הנשיאותיים, העוסקים בהנצחת נשיאה ה-25 של ארצות הברית, ויליאם מקינלי (1897–1901). האנדרטה נמצאת למרגלות אנדרטת מקינלי הלאומית. הספרייה והמוזיאון נמצאים בעיר קנטון שבאוהיו, שבה מקינלי חי לאורך מרבית שנות חייו, שם עסק בעריכת דין, כפרקליט, כחבר קונגרס וממנה גם ניהל את מסעות הבחירות שלו. המוזיאון על שמו של מקינלי מכיל את האוסף הגדול ביותר של חפציו של מקינלי. עיקר עיסוקו של המוזיאון הוא חייו של מקינלי, מאז לידתו ועד הירצחו בידי מתנקש, תערוכה נוספת מציגה את הקמת אנדרטת מקינלי הלאומית, תערוכה אחרת מתארת את גורלו של ביתו של מקינלי, שנהרס בשרפה ב-1937. מלבד העיסוק בחייו של מקינלי במוזיאון קיים גם מרכז מדע, בו מוצגים כמה פוחלצים של חיות בר ומאובנים, עם זאת גולת הכותרת של המוזיאון הוא הפלנטריום שיש בו, הפלנטריום מכיל כ-60 מקרנים, בזכותם ניתן לראות מטר מטאורים, ליקוי ירח, ליקוי חמה, פלנטות ואת גלקסיית שביל החלב. הקמתו של הפלנטריום מומנה בעזרת מימון פרטי והוא נקרא על שם שתי המשפחות שתרומותיהם איפשרו את הקמת הפלנטריום, המקום שופץ פעמים בודדות מאז 1964 ולא השתנה מלבד הוספתם של כ-2 מקרנים ומחשב מודרני ליצירת תמונות. הארכיון הנשיאותי עצמו נקרא "ספריית המחקר של רמסיי" והוא ממוקם באגף הדרומי של המבנה. מדיה וקבצים בנושא הספרייה והמוזיאון הנשיאותיים על שם ויליאם מקינלי בוויקישיתוף הספרייה והמוזיאון הנשיאותיים על שם ויליאם מקינלי, ברשת החברתית פייסבוק הספרייה והמוזיאון הנשיאותיים על שם ויליאם מקינלי, ברשת החברתית אקס (טוויטר) הספרייה והמוזיאון הנשיאותיים על שם ויליאם מקינלי, ברשת החברתית אינסטגרם אתר האינטרנט הרשמי של הספרייה והמוזיאון הנשיאותיים על שם ויליאם מקינלי ערך זה הוא קצרמר בנושא ספריות ובנושא ארצות הברית. אתם מוזמנים לתרום לוויקיפדיה ולהרחיב אותו.
רונן שוויג

רונן שוויג (22 באפריל 1969 – 24 באוגוסט 2023) היה כדורגלן ישראלי ששיחק בעמדת הקשר ההתקפי, והיה מזוהה בעיקר עם בית"ר ירושלים והפועל ירושלים. שוויג גדל במחלקת הנוער של בית"ר ירושלים, ולאחר סיים את גיל הנוער עבר לעונה אחת לבית"ר תל אביב. ב-1987 חזר לקבוצת האם בית"ר ירושלים והחל להיות שותף בקבוצה הבוגרת. בעונת 1988/1989 היה אחד המצטיינים בגמר הגביע בו ניצחה בית"ר וזכתה בגביע לעונה זו. בעונת 1990/1991 היה אחד הבולטים בקבוצה תחת זאב זלצר, ואף זומן לסגל נבחרת ישראל אך היא ירדה לליגת המשנה הארצית, והזימון בוטל עקב פריצת מלחמת המפרץ וביטול המשחקים הבינלאומיים. לאחר מכן היה שותף בעליית הליגה של הקבוצה חזרה לליגה הבכירה ב-1991/1992, וגם שותף להישג (כמעט) חסר תקדים של הקבוצה כשבעונה הראשונה שהיא עלתה מליגת המשנה גם לקחה אליפות ב-1992/1993. לאחר מכן מעמדו דעך בקבוצה וב-1994 עבר לבית"ר תל אביב, הפועל ירושלים והפועל לוד. בשנת 2000 הגיע לעירוני קריית גת וסייע לה לעלות לליגת העל. בעונת 2000/2001 חזר להפועל ירושלים ובעונת 2002/2003 ניסה לסייע גם לה לעלות חזרה לליגת העל. בסוף העונה החמיצה הקבוצה את העלייה לליגת העל במחזור האחרון, בו היה שותף שוויג, לאחר שהקבוצה נזקקה לניצחון במשחק חוץ מול הפועל רעננה, אך סיימה בתיקו 0-0 שהשאיר אותה בליגת המשנה. זכורה במיוחד בעיטה של שוויג שעברה מספר סנטימטרים ממסגרת השער בדקות האחרונות. המשחק היה אחד האירועים המאכזבים של עונת שיא בעיני האוהדים, ואף זכה בפי אוהדי הקבוצה לכינוי "טראומת רעננה". לאחר פרישתו מכדורגל המשיך לעסוק בתחום הכדורגל, פתח חוגי כדורגל לילדים ונוער באזור ירושלים, ומאז 2011 כתב טורי דעה בתחום הספורט הירושלמי במקומונים. לשוויג שלוש בנות, ובשנת 2017, בגיל 48, הפך לסבא. ב-24 באוגוסט 2023, בגיל 54, הלך שוויג לעולמו לאחר שנלחם במשך שנתיים במחלה קשה. בית"ר ירושלים אליפות (1): 1992/1993 גביע המדינה (1): 1988/1989 רונן שוויג, באתר Transfermarkt רונן שוויג, באתר FootballDatabase.eu לאן נעלם רונן שוויג, סרטון באתר יוטיוב מהליגה הארצית לכיכר ציון – סיפורה של סנסציה: חוזרים לאליפות 1992/93, סיפור האליפות של בית"ר בעונת 1992/1993 שם מוזכר שוויג לא ייאמן: בגיל 48, רונן שוויג הפך לסבא. בריאות ואושר, באתר "כל העיר", מקומון ירושלים, 13 ביולי 2017 שחקן העבר, רונן שווויג, הלך לעולמו, באתר ערוץ הספורט, 24 באוגוסט 2023
האגודה לכימיה אנליטית

האגודה לכימיה אנליטית (באנגלית: The Society for Analytical Chemistry) הייתה אגודה מדעית, שנוסדה בשנת 1874 בממלכה המאוחדת בשם 'החברה לאנליסטים ציבוריים'. בשנת 1907, התאגדה בשמה החדש, 'האגודה לכימיה אנליטית'. התעשייה הכימית צמחה במהירות במאה ה־19, וההתפתחויות בתחומי הכימיקלים האלקליים, הנפיצים והחקלאיים יצרו צורך גובר בכימאים אנליטיים. לרבים מהכימאים הללו היה הכשרה מועטה או ללא השכלה כימית, וחוסר המומחיות שלהם היווה סכנת זיהום של חומרים לציבור, בתחומים כמו מזון, אספקת מים ותרופות. זמן מה לאחר שהפרלמנט של הממלכה המאוחדת העביר חוק לנסות לתקן את המצב, הוקמה האגודה. האגודה פרסמה את כתבי העת הבאים: ה־The Analyst (מ־1876), ה־Analytical Abstracts (החל משנות ה־50), ואת ה־Proceedings of the Society for Analytical Chemistry (בין השנים 1964 ל־1974). שני הראשונים המשיכו להתפרסם על ידי החברה המלכותית לכימיה. באפריל 1966 העניקה האגודה את מדליית הזהב הראשונה שלה להרברט ניוטון וילסון (מחבר הספר "גישה לכימיה אנליטית") כהוקרה על תרומתו לכימיה אנליטית. ב־15 במאי 1980, האגודה התמזגה עם האגודה הכימית, המכון המלכותי לכימיה ואגודת פאראדיי והפכה לחברה המלכותית לכימיה. תיאופילוס רדווד: 1875–1876 אוגוסט דופרה: 1877–1878 ג'ון מוטר: 1879–1880 צ'ארלס הייש: 1881–1882 ג'ורג' ויליאם ויגנר: 1883–1884 אלפרד היל: 1885–1886 אלפרד הנרי אלן: 1887–1888 מתיו אדמס: 1889–1890 אוטו האנר: 1891–1892 צ'ארלס אלכסנדר קמרון: 1893–1894 תומאס סטיבנסון: 1895–1896 ברנרד דייר: 1897–1898 ולטר פישר: 1899–1900 ג'ון ולקר: 1901–1902 תומאס פיירלי: 1903–1904 אדוארד בבן: 1905–1906 ג'ון קלארק: 1907 רוברט רטריי טאטלוק: 1908–1909 אדוארד ולקר: 1910–1911 לאונרד ארכבוט: 1912–1913 אלפרד צ'פמן: 1914–1915 ג'ורג' אמברי: 1916–1917 סמואל רידאל: 1918–1919 אלפרד סמית'ם: 1920–1921 פרסי אנדרו אליס ריצ'רדס: 1922–1923 ג'ורג' ראד תומפסון: 1924–1925 אדוארד ריצ'רדס בולטון: 1926–1927 אדוארד הינקס: 1928–1929 ג'ון תומאס דאן: 1930–1931 פרנסיס ויליאם פרדריק אנאוד: 1932–1933 ג'ון אוונס: 1934–1935 ג'רלד רוש לינץ': 1936–1937 ויליאם הנרי רוברטס: 1938–1939 אדווין ברנת'ורפ יוז: 1940–1942 סמואל ארנסט מלינג: 1943–1944 גורדון ויקהאם מונייה ויליאמס: 1945–1946 לואיס איינון: 1947–1948 ג'ורג' טיילור: 1949–1950 ג'ון ראלף ניקולס: 1951–1952 דאגלס ויליאם קנט-ג'ונס: 1953–1954 קנת אלן ויליאמס: 1955–1956 ג'ק הוברט המנס: 1957–1958 ראלף קלארק צ'ירנסייד: 1959–1960 ארתור ג'יימס עמוס: 1961–1962 דונלד קלרנס גארט: 1962–1963 אלברט ארתור סמאלס: 1964–1966 ארתור ג'ורג' ג'ונס: 1967–1968 תומאס סאמרס וסט: 1969–1970 קליפורד ואלי: 1971–1972 Royal Society of Chemistry/About us/Our origins, rsc.org. H.N. Wilson, An Approach to Chemical Analysis, Its Development and Practice, 1966 Elsevier Ltd. ISBN 978-0-08-011543-6 Society Information from Royal Society of Chemistry archives, Proceedings of the Society for Analytical Chemistry, rsc.org, Issue 10, 1964.
מיץ רוזל

מיץ רוזל הוא משקה קל המיוצר מעלי פרחי צמח הרוזל (אנ'), אחד ממיני ההיביסקוס. המשקה נפוץ בארצות מערב אפריקה, באיים הקריביים ובמקסיקו. המשקה מופק על ידי השריית עלי הרוזל במים קרים (בהשרייה למשך לילה) או מים חמים. לאחר קירור וסינון העלים מהנוזל מוסף לו סוכר או מיץ אננס לשם המתקה. תוספות מקובלות אחרות הן מיץ תפוזים, ג'ינג'ר, וניל ועלי מנטה. צבעו של המיץ הוא אדום-סגול עמוק וטעמו דומה לזה של מיץ ענבים ומיץ חמוציות. הוא מוגש לרוב קר, אך לעיתים הוא מוגש חם, למשל במצרים. למשקה ממיץ הרוזל שמות רבים: באפריקה - סובולו (בגאנה וניגריה), ביסאפ (בסנגל, חוף השנהב ובורקינה פאסו) וכן פולרו, דאבילני, צובו וזובו באיים הקריביים - סורל במקסיקו - אגואה דה ג'מייקה. למיץ הרוזל השפעה משתנת והוא מוכר כמפחית לחץ דם. יש בו תכולה גבוהה של ויטמין C ועל כן הוא מנוצל לטיפול בהתקררות ולשם חיזוק מערכת החיסון. מחקרים מסוימים הראו שיש לו גם פעילות אנטי-חיידקית. Nutrient Composition and Antimicrobial Activity of Sorrel Drinks (Soborodo) ‏(2004) (באנגלית) (תקציר בלבד) Hibiscus sabdariffa L. in the treatment of hypertension and hyperlipidemia: a comprehensive review of animal and human studies ‏(2013) (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיץ רוזל".
Anyone (שיר של ג'סטין ביבר)

"Anyone" (בעברית: "כל אחד") הוא סינגל שהוקלט על ידי הזמר-יוצר הקנדי, ג'סטין ביבר. השיר יצא לאור ב-1 בינואר 2021 על ידי חברת התקליטים דאף ג'אם כסינגל השלישי מתוך האלבום Justice. השיר נכתב על ידי ביבר עצמו, אנדרו ואט, ג'ון בליון, אסקירדו, ג'ורדן ג'ונסון, סטפן ג'ונסון ומייקל פולק. השיר קיבל מועמדות בטקס פרסי גראמי ה-64 בקטגוריה ביצוע סולו הפופ הטוב ביותר. ב-10 באפריל 2020, ביבר פרסם באמצעות פלטפורמת האינסטגרם כי הוא הקליט שיר בשם "Anyone" שעתיד לצאת. ב-30 בדצמבר ביבר צייץ בטוויטר כי השיר יצא לאור ב-1 בינואר 2021. ב-31 בדצמבר פרסם טיזר בן 15 שניות לשיר החדש שלו. ביבר אמרי על "Anyone" כי "הוא שיר כל כך מיוחד ומלא תקווה. פתיחה נהדרת לשנה חדשה ובהירה יותר". "Anyone" הוא שיר פופי-קצבי בהשראת שנות ה-80 וה-90. הקליפ בוים על ידי קולין טילי. הדוגמנית זואי דויטש השתתפה בקליפ לצד ביבר. ביבר משחק מתאגרף מקצועי משנות ה-40 של המאה ה-20 אשר עובר מסע מפרך אל עבר אליפות העולם בהתאגרפות. מידע על הסינגל "Anyone" באתר מיוזיק בריינז מידע על היצירה "Anyone" באתר Discogs מילות השיר "Anyone" באתר Genius סרטון השיר "Anyone" באתר יוטיוב Justin Bieber – “Anyone”, כריס דוויל, 1 בינואר 2021 ג'סטין ביבר, אנדרו ואט, ג'ון בליון, אסקירדו, ג'ורדן ג'ונסון, סטפן ג'ונסון, מייקל פולק אנדרו ואט, ג'ון בליון, המונסטרס & סטריינג'רז Justin Bieber to Debut Single 'Anyone' on New Year's Eve, גיא קאופמן, 31 בדצמבר 2020 Justin Bieber Said He’ll Debut A New Song Called ‘Anyone’ During His New Year’s Eve Show, קתלין וייט, 30 בדצמבר 2020 Justin Bieber announces arrival of new song, דצמבר 2020 Oh yeah I’m performing my new single #ANYONE during #BieberNYE tomorrow night http://justinbieberNYE.com, טוויטר, 30 בדצמבר 2020 Dropping the #ANYONE song and music video right after #BieberNYE, טוויטר, 31 בדצמבר 2020 #ANYONEvideo 9pm PST, טוויטר, 31 בדצמבר 2020 Watch the ‘Rocky’ inspired video for Justin Bieber’s new single ‘Anyone’, ויל לוין, 1 בינואר 2021 Justin Bieber - Anyone, יוטיוב Justin Bieber Channels 'Rocky' in Inspirational 'Anyone' Music Video: Watch, גלן ראולי, 1 בינואר 2021 JUSTIN BIEBER - ANYONE ČNS IFPI Justin Bieber Anyone Single Top 40 slágerlista ARIA Top 50 Singles for week of 18 January 2021 JUSTIN BIEBER - ANYONE JUSTIN BIEBER - ANYONE Justin Bieber TRACK TOP-40 JUSTIN BIEBER Official Irish Singles Chart Top 50 Justin Bieber Nederlandse Top 40 – week 4, 2021 JUSTIN BIEBER - ANYONE NZ Top 40 Singles Chart VG-lista – Topp 20 Single uke 1, 2021 Veckolista Singlar, vecka 1 Justin BieberAnyone Official Singles Chart Top 100 Justin Bieber Justin Bieber Justin Bieber
SOHO

Solar and Heliospheric Observatory (בקיצור SOHO) היא משימת חלל שמטרתה לחקור את פעילות השמש. הגשושית שוגרה ב-2 בדצמבר 1995 והפכה מבצעית במאי 1996. פרויקט זה הוא פרויקט משותף של סוכנות החלל האירופאית ונאס"א. במקור המשימה תוכננה לאורך חיים של שנתיים, אך הגשושית ממשיכה לפעול כיום (נכון ל-2023) לאחר כ-28 שנים בחלל. בשנת 2009 ניתן אישור להמשיך להפעיל את המשימה עד דצמבר 2012. ב-19 יוני 2013, אושרה המשך המשימה עד ל-31 בדצמבר 2016, בכפוף לבחינה מחודשת של הפרויקט ב-2014, במשך השנים ניתנון אישורים להמשיך את המשימה האישור האחרון ניתן בשנת 2020 והוא האריך את המשימה עד 2022. המשימה צפויה להימשך עד סוף שנת 2025. מלבד מחקר מדעי בסיסי SOHO משמשת גם לצורך התרעה מוקדמת על הגעתן של סערות מגנטיות העושות דרכן אל כדור הארץ. במשך זמן פעילותה, גילתה הגשושית כ-4,000 שביטים, וזו היא המשימה המצליחה ביותר בהיסטוריה בתחום זה. בגשושית ישנם 11 מכשירים המנטרים את השמש וצופים בה באורכי גל שונים וכן בתופעות נוספות כגון רעידות שמש, לולאות מגנטיות, להבות, התפרצויות שמש וכן הרכב, מהירות וצפיפות רוח השמש. הגשושית הפכה למקור מידע חיוני בהבנת הדרך שבה השמש משפיעה על סביבתה - מערכת השמש וכיצד היא מייצרת אקלים חללי שעלול להיות מסוכן לאסטרונאוטים בחלל, לחלליות וללוויינים בלתי מאוישים. סכנה מסוימת ניצבת גם בפני מערכות אלקטרוניות רבות על כדור הארץ עצמו, שכן קרינה מהשמש עלולה לגרום לשיבושים במערכות החשמל והתקשורת. כדי שתוכל לצפות בשמש בלא הפרעה, כלומר בלא שתצטרך להיכנס אחת לכמה עשרות דקות לצד הלילה של כדור הארץ, הגשושית לא מקיפה את כדור הארץ אלא את השמש, בנקודת לגראנז' הראשונה (L1), הנמצאת במרחק 1.5 מיליון ק"מ מכדור הארץ, בה מתקיים שיווי משקל בין כוח המשיכה של כדור הארץ לבין זה של השמש. נקודה זו נעה סביב השמש יחד עם כדור הארץ. SOHO החלה לשדר נתונים בעת שהשמש הייתה בתקופת המינימום הסולארי - תקופת זמן במחזור הסולארי שבו פעילות השמש נמוכה ומספר כתמי השמש מועט. בהמשך צפתה סוהו בפעילות השמש מתגברת לקראת המקסימום הסולארי ולאחריו צפתה בהיחלשות נוספת. הגשושית סיפקה לפיזיקאים הזדמנות פז לצפות במחזור שמש שלם באמצעות אותו מכשור. במהלך התצפיות על השמש, בעיקר דרך מצלמת הLASCO, התגלה מספר רב של כוכבי שביט במעברם ליד השמש. חלק ניכר מהתגליות התבצע באמצעות מדענים ואזרחים מרחבי העולם, העוברים על התמונות של SOHO שנגישות לציבור הרחב. SOHO גילה כ-1,000 כוכבי שביט עד שנת 2005. עד דצמבר 2010, התגלו כ-2,000 כוכבי שביט. בספטמבר 2015, מספר כוכבי השביט שהתגלו באמצעות התמונות של SOHO הגיע ל-3,000, בקצב של כ-200 כוכבי שביט בשנה. חלק מתקופת פעילות הלוויין פעל במקביל ובתאום עם פעילות של TRACE ששוגר על ידי נאס"א. מדיה וקבצים בנושא SOHO בוויקישיתוף אתר האינטרנט הרשמי של SOHO (באנגלית) תמונות מהגשושית Soho ריכוז הידיעות הנוגעות לגשושית SOHO, באתר "הידען" SOHO, באתר אנציקלופדיה בריטניקה (באנגלית) דף המשימה באתר CNES SOHO and STEREO Sungrazing Comets Whoa! Sun-Watching Spacecraft Finds 3,000th Comet, mike wall, space.com 16 בספטמבר 2015
עמרי רוטברד

עמרי רוטברד (נולד ב-6 ביולי 1984) הוא שחקן, כוכב ילדים וזמר ישראלי. רוטברד נולד ב-1984 ובגיל 9 עבר עם משפחתו לגן יבנה. בגיל 16 הופיע לראשונה על במות התיאטרון הרפרטוארי, במחזמר "אוליבר טוויסט" בבימויו של מנחם גולן, בתפקיד נוח בלייקפול. את שירותו הצבאי עשה בהנדסה קרבית כמפקד בגדוד 76. בשנת 2005, עם סיום שירותו בצה"ל, השתתף בתוכנית "כוכב נולד" בעונה השלישית, שם הגיע למקום החמישי. בשנת 2009 השתתף במופע הילדים "מותק של פסטיבל" בתפקיד ויפו הכלב המעופף. בנוסף, השתתף בתוכנית של כוכבי הילדים שי ורועי "מותק של יומולדת" בתפקיד השפן. בשנת 2011 השתתף שוב ב"מותק של פסטיבל", לצד טוביה צפיר, יעל בר זוהר ורינת גבאי. באותה שנה כיכב במחזמר "הרפתקאות נמו בספארי" בבימויו של אמיר פרישר גוטמן לצד אילנית לוי, עומר דרור, דניאל ליטמן, יאנה יוסף ועוד. הקים ביחד עם יעל נחום את צמד כוכבי הילדים "יעל ועמרי" ויחד הופיעו בין השנים 2012–2015 במופע הילדים "מותק של פסטיבל". כמה שנים מאוחר יותר השיק לצד נחום את סדרת הילדים "עמרי והפיה יעלי" בממיר HOT. בשנת 2016 השתתף לצד נחום במחזמר "בת הים הקטנה", לצד עדי הימלבלוי. הוא השתתף לצד נחום גם בהפקה "הספארי מת מצחוק" בספארי רמת גן. באותה שנה הקליט את השיר "מחדש" שכתב נועם חורב והלחינו גיא ויהל באלבום הבכורה של הזמרת שיר ביטון, מי שהייתה באותה התקופה אשתו ואם ילדיו. שיחק במחזמר "טינקרבל" לצידה של מיכל הקטנה. בשנת 2018 כיכב במופע "פסטיפאן" לרגל 70 שנה למדינת ישראל ביחד עם משה דץ, נעמה סופרעל ודוד חיים. הוא השתתף גם בערב לזכרו של הזמר והשחקן אמיר פרישר גוטמן במלאת שנתיים לפטירתו בשנת 2019, והחל מאותה שנה הוא משחק בסדרה "שקזום" בתפקיד עמרי מוכר הגלידריה. באותה שנה השתתף במחזמר "חבורת תרי"ג", המבוסס על מותג הילדים המצליח "חבורת תריג", שם גילם את "ישראל". החל משנת 2020 כיכב רוטברד במופע המבוסס על הסדרה "מטוסי על" ובהצגה "סבתא בישלה דייסה". בקיץ 2021 חזר בפעם השנייה לככב במופע המצליח "פסטיפאן קסם הצחוק" ובמופע "חבורת תריג". בפסח 2022 החל לשחק במחזמר "שמוליקיפוד", בתפקיד גדי, ובקיץ 2022 החל לשחק את גילי במחזמר "מטוסי על". עוד באותו קיץ שב רוטברד לשחק בפעם השלישית במופע "חבורת תריג" בחנוכה 2022, גילם את דמותו של "סרט" במחזמר "מתנות קטנות" לצידם של רמי קלינשטיין, טל מוסרי, יעל נחום, ענבלי בא לי ועוד. בקיץ 2023 הצטרף רוטברד בפעם השלישית להפקת הפסטיפאן ומשחק לצידן של נעמה סופר על וחני נחמיאס. בנוסף רוטברד השתתף בפעם הרביעית בהפקת הענק "חבורת תריג" רוטברד השתתף במופע הילדים "הופ! מותק של פסטיבל" בשנים 2009, 2011, 2012, 2013, 2014 ו-2015. בסך הכל השתתף במופע שש פעמים, בארבע פעמים מתוכן בצמד, לצידה של יעל נחום. באוקטובר 2023 החל את השנה השנייה בלימודי תואר ראשון במדעי ההתנהגות במרכז האקדמי פרס ברחובות. בחנוכה 2023 חזר למופע הפסטיפאן לצד נעמה סופר על וחני נחמיאס. במרץ 2024 החל להופיע במחזמר "זהבה ושלושת הדובים" לצידה של נתי הגעתי הופעתי, שם שיחק בתפקיד שובי דובי. בפסח 2024 חזר לסיבוב הופעות נוסף של מתנות קטנות, שם החליף את טל מוסרי. רוטברד היה נשוי לשיר ביטון, שהתמודדה גם היא בתוכנית "כוכב נולד", ולהם שני ילדים. מדיה וקבצים בנושא עמרי רוטברד בוויקישיתוף עמרי רוטברד, ברשת החברתית אינסטגרם עמרי רוטברד, במסד הנתונים הקולנועיים IMDb (באנגלית) עמרי רוטברד, באתר MusicBrainz (באנגלית) שקזום, במיזם "אישים" לתיעוד היצירה הישראלית